Antonio Ristevski

Antonio Ristevski (; s. 19. toukokuuta 1989 Skopje) on pohjoismakedonialainen alppihiihtäjä. Hän edustaa seuratasolla skopjelaista Rabotnickia.

Ristevski on osallistunut kahteen maailmancupin osakilpailuun, Zagrebin pujotteluihin 2010 ja 2011. Hän ei kuitenkaan päässyt 30 parhaan joukkoon kummallakaan kerralla.

Ristevski osallistui MM-kisoihin ensimmäistä kertaa jo vuonna 2005. Tuolloin hän sijoittui suurpujottelussa 63:nneksi ja keskeytti pujottelussa toisella kierroksella. Ristevski kilpaili samoissa lajeissa myös vuosien 2007, 2009 ja 2011 kisoissa ja keskeytti pujottelussa joka kerralla. Hän sijoittui suurpujottelussa vuonna 2007 44:nneksi, 2009 64:nneksi ja 2011 58:nneksi. Ristevski osallistui olympialaisiin vuonna 2010 ja toimi kisojen avajaisissa maansa lipunkantajana. Hän oli olympialaisten suurpujottelussa 53., mutta keskeytti jälleen pujottelussa.

Lähteet 

Pohjoismakedonialaiset alppihiihtäjät
Vuonna 1989 syntyneet
Elävät henkilöt